<classify> MOGADISHU, SOMALIA SERIKALI ya Somalia imemwamuru Balozi wa Umojawa Mataifa UN nchini hapa, Nicholas Haysom kuondoka kwa tuhuma za kuingilia masualaya ndani ya taifa hili. Taarifa ya Wizara ya Mambo ya Nje imesemaHaysom hakaribishwi tena Somalia na hawezi kuendelea kuendesha shughuli zake. Hatua hiyo imetokea baada ya balozi huyokuandika barua akiihoji Serikali maswali mengi kuhusu hatua zilizochukuliwawakati wa makabiliano yaliyotokea katika mji wa Baidoa, Jimbo la KusiniMagharibi. Makabiliano hayo yalihusiana na kukamatwa kwanaibu kiongozi wa zamani wa wanamgambo wa al-Shabaab, Sheikh Mukhtar Robow AbuMansur mwezi uliopita. Haysom alikosoa kukamatwa na kuuawa kwawaandamanaji waliokuwa wakipinga kukamatwa kwa Roobow kati ya Desemba 13 na 15,mwaka jana. Balozi huyo alikuwa amemwandikia barua Waziriwa Mambo ya Ndani, Mohamed Abukar Islow na kuzungumzia uzito wa taarifa ambazozilikuwa zimewahusisha wanajeshi wanaoungwa mkono na UN na kukamatwa kwakiongozi huyo. Barua ya Haysom pia ilizungumzia kukamatwa kwawatu 300 wanaodaiwa kushiriki maandamano kupinga kukamatwa kwa Robow hukuwengine 15 wakiuawa. Baadhi ya waandamanaji walizuiliwa kwa zaidiya saa 48 na kisha kuachiwa baadaye kati ya Desemba 18 na 22. Mjumbe huyo wa UN alisema kwamba usaidizi waUN hutolewa kwa misingi ya kulinda haki za binadamu. Hayo yanajiri huku Umoja wa Ulaya EU ukisitishamisaada kwa polisi wa Serikali ya Jimbo la Kusini Magharibi la Somalia kutokanana mzozo unaohusiana na kukamatwa kwa Robow. Mbali ya EU, mataifa ya Ujerumani na Uingerezapia yamesitisha msaada wao kwa polisi wa jimbo hilo. Serikali ya Somalia ilikuwa imemzuia Robowkuwania urais wa jimbo hilo Desemba 19 ikisema bado anakabiliwa na vikwazo vyakimataifa. Serikali hiyo ilimuunga mkono waziri wa zamaniwa nishati Abdiasis Laftagaren ambaye alishinda.  <topic>: KIMATAIFA 